U-I-230/09
Natisni
Opravilna št.:
U-I-230/09
Datum odločitve:
22. 4. 2011
ECLI:
ECLI:SI:USRS:2011:U.I.230.09
Akt:
Zakon o javnih cestah (Uradni list RS, št. 33/06 – uradno prečiščeno besedilo, 45/08, 42/09 in 109/09) (ZJC)

Zakon o urejanju prostora (Uradni list RS, št. 110/02 in 8/03 – popr.) (ZUreP)

Odlok o kategorizaciji občinskih javnih cest v Občini Brezovica (Uradni list RS, št. 36/09), 4. čl.

Odlok o občinskih cestah (Uradni list RS, št. 86/98, 87/02 in 106/05), 2. čl., 1. odst. 48. čl.
Izrek:
Pobuda za začetek postopka za oceno ustavnosti Zakona o javnih cestah (Uradni list RS, št. 33/06 – uradno prečiščeno besedilo, 45/08, 42/09 in 109/09) in Zakona o urejanju prostora (Uradni list RS, št. 110/02 in 8/03 – popr.) ter za oceno ustavnosti in zakonitosti 4. člena Odloka o kategorizaciji občinskih javnih cest v Občini Brezovica (Uradni list RS, št. 36/09), kolikor kategorizira javno pot v delu, ki poteka po zemljišču s parc. št. 1303/22, k. o. Rakitna, in 32. člena ter prvega odstavka 48. člena Odloka o občinskih cestah (Uradni list RS, št. 86/98, 87/02 in 106/05) se zavrže.
Evidenčni stavek:
Pobudnica nima pravnega interesa, če ne izkaže, da izpodbijani predpisi neposredno posegajo v njen pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vlasta Zakrajšek, Preserje
Datum vloge:
6. 10. 2009
Vrsta odločitve:
sklep
Vrsta rešitve:
zavrženje
Dokument:
US29416
Dokument v PDF obliki:
U-I-230-09.pdf
126 KB
Prenesite datoteko
U-I-230/09-7
22. 4. 2011
S K L E P
Ustavno sodišče je v postopku za preizkus pobude Vlaste Zakrajšek, Preserje, na seji 22. aprila 2011
sklenilo:
Pobuda za začetek postopka za oceno ustavnosti Zakona o javnih cestah (Uradni list RS, št. 33/06 – uradno prečiščeno besedilo, 45/08, 42/09 in 109/09) in Zakona o urejanju prostora (Uradni list RS, št. 110/02 in 8/03 – popr.) ter za oceno ustavnosti in zakonitosti 4. člena Odloka o kategorizaciji občinskih javnih cest v Občini Brezovica (Uradni list RS, št. 36/09), kolikor kategorizira javno pot v delu, ki poteka po zemljišču s parc. št. 1303/22, k. o. Rakitna, in 32. člena ter prvega odstavka 48. člena Odloka o občinskih cestah (Uradni list RS, št. 86/98, 87/02 in 106/05) se zavrže.
Obrazložitev
1. Pobudnica izpodbija 4. člen Odloka o kategorizaciji občinskih javnih cest v Občini Brezovica (v nadaljevanju Odlok o kategorizaciji), ter 32. člen in prvi odstavek 48. člena Odloka o občinskih cestah (v nadaljevanju Odlok o cestah). Zatrjuje, da so izpodbijane določbe v neskladju s 33., 67. in 69. členom Ustave. Navaja, da je junija 2009 začela s postavljanjem ograje na lastnem zemljišču ob parc. št. 1303/22, k. o. Rakitna, ki je kategorizirana kot javna pot. Medobčinski inšpektorat in redarstvo Občine Brezovica naj bi jo obvestila, da mora v varovalnem pasu javne poti pridobiti soglasje upravljavca. Izpodbija tudi Zakon o javnih cestah (v nadaljevanju ZJC) in Zakon o urejanju prostora (v nadaljevanju ZUreP-1), ker ne urejata meril in postopka za ugotavljanje "teže" posega in plačila odškodnine za omejitve lastninske pravice.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Odlok o kategorizaciji in Odlok o cestah ne učinkujeta neposredno. Pobudnica, ki ni lastnica zemljišča, po katerem poteka kategorizirana javna pot, bo ugovore, ki jih naslavlja s to pobudo na Ustavno sodišče, lahko uveljavljala v inšpekcijskem postopku in v postopku izdaje gradbenega dovoljenja za ograjo. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti oziroma zakonitosti izpodbijanih določb.
4. Prav tako pobudnici ni bilo mogoče priznati pravnega interesa za izpodbijanje ZJC in ZUreP-1. Po ustaljeni ustavnosodni presoji namreč za vložitev pobude ne zadošča interes, ki se izraža v splošni skrbi za ustavnost predpisov.
5. Glede na navedeno je Ustavno sodišče pobudo zavrglo.
6. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik